**Domo de Kartoj** (en la angla: **House of Cards**) estas usona drama televida serio pri politiko, la unua televida serio kiu estis kreita specife por Netflix. La serio estas refilmigo de brita serio de la sama nomo kiu estis elsendita per la korporacio BBC en la 1990-aj jaroj. La intrigo de la serio sekvas Francis "Frank" J. Underwood, sagacan kaj nehaltigeblan politikiston. Simila al la brita serio, unu el la karakterizaĵoj de la serio estas la rompo de la kvara muro kiu estas efektivigita de la heroo-ĉefrolulo interpretita kaj aktorita de Kevin Spacey.

Sekve de akuzoj pri seksĉikanado kontraŭ Kevin Spacey, la aktoro estis maldungita de la serio baldaŭ post kiam produktado komenciĝis sur la sesa kaj fina sezono. Produktado en ĉi tiu sezono rekomencis sen la implikiĝo de Spacey, kaj ĝi aerumis en novembro 2018.

Intrigo
-------

### La unua sezono

Frank (Francis) Underwood estas demokrata kongresano de la subŝtato de suda Karolino, kiu funkcias kiel la vipo de la plimulta frakcio en la Usona Ĉambro de Reprezentantoj. Post la elekto de Garrett Walker kiel Prezidanto de Usono, Frank atendas esti nomumita ministro pri eksteraj aferoj, sed al sia seniluziiĝo la prezidanto reprenas sian promeson kaj sciigas ke li intencas nomumi alian kandidaton. Frank komencas brutalan vojaĝon de politika intrigo por venĝi, avanci sian pozicion kaj grimpi supren laŭ la politika ŝtupetaro.

Tiucele, Frank utiligas Zoe Burns, junan kaj ambician ĵurnaliston, kiel spionon por likoj. Ili fariĝas seksaj kunuloj. Li ankaŭ uzas Peter Russo, alia kongresanon de Pensilvanio kiu estas drogulo kaj alkoholulo, kiel ilon por akiri informojn kaj reklami politikajn interesojn, kaj ankaŭ aliajn homojn ĉirkaŭ li, inkluzive de la stabestro de la Blanka Domo, la proparolanto de la Ĉambro de Reprezentantoj, kaj eĉ la Vicprezidanto. Dum liaj intrigoj, Frank estis helpita fare de liaj konfiduloj: lia edzino Claire, kiu samtempe reklamas siajn proprajn interesojn, kaj Doug Stamper, lia stabestro kaj persona konsilisto.

### La dua sezono

Dum la dua sezono, Frank estas nomumita vicprezidanto. Li seniĝas de Zoe, kaj murdas ŝin. Dum la sezono, li daŭrigas siajn intrigojn kaj subfosas prezidanton Walker. Dum lia oficperiodo kiel vicprezidanto, Frank prenas serion de kompleksaj movoj dezajnitaj por malfortigi la administracion kaj la publika bildon de la prezidanto, ĝis ĝi kondukas al lia eksiĝo, kaj la ĵuro de Frank kiel lia anstataŭanto.

### La tria sezono

La tria sezono traktas la malfacilaĵojn de Frank kiel Prezidanto de Usono, kiu traktas malpliiĝon de sia subtenprocento en la publiko. Claire deziras sian propran postenon en la administracio, la rolo de Unua Damo al ŝi, kaj ŝi deziras esti nomumita kiel la usona ambasadoro ĉe la Unuiĝintaj Nacioj. Frank provas antaŭenigi lia reformopolitiko *America Works* (ambaŭsense en la angla *Usono Funkcias/Laboras*), kiu laŭ lia plano kreos laborpostenojn por milionoj da usonanoj kaj solvos la aflikton en la labormerkato. Ĉi tio malgraŭ la opozicio de membroj de lia partio kaj la respublikanoj.

Samtempe, Frank traktas klopodi solvi la israelan-palestinan konflikton, potencbatalojn kun rusa prezidento Viktor Petrov (similulo de Vladimir Putin) kaj konkurenci en la antaŭbalotoj de la Demokrata Partio. En la sama tempo, Doug Stamper, lia iama stabestro, resaniĝas post grava kapvundo kiun li suferspertis ĉe la fino de la antaŭa sezono kaj provas reakiri la fidon de Frank. Ankaŭ, la rilato de la paro Underwood fariĝas pli kaj pli malfacilaj.

### La kvara sezono

La kvara sezono traktas la antaŭbalotojn en la Demokrata Partio en preparo por la prezidant-elektoj en 2016. Claire forlasas la Blankan Domon kaj alteriĝas ĉe sia patrino kun kiu ŝi ne estas en bonaj rilatoj. Ĵus antaŭ ol la amaskomunikilaro sciigas ilian apartigon, Claire malkovras ke ŝia patrino mortas pro kancero. Frank malsukcesigas la deziron de Claire kandidatiĝi por la Kongreso kiel distrikta reprezentanto en Teksaso kaj en respondo ŝi sabotas lian balotkampanjon likante embarasan foton de lia patro kun la Ku-Kluks-Klano. Subite okazas sinmortiga atenco fare de iama kolego de Zoe Burns kontraŭ Frank, kiu grave vundas lin kaj mortigas Mitcham, lian korpogardiston kaj konfidulon. Dume, anstataŭ la malkompetenta vicprezidento, estas Claire kiu efektive pritraktas diplomatian krizon kun Rusio. Post hepata transplanto, Frank resaniĝas kaj la du decidas kunlabori, por prizorgi Claire por la vicprezidanteco de Usono kune kun Frank kiel prezidanto, kaj la du estas elektitaj al tiuj pozicioj per la Demokrata kongreso.

Nun la batalo ŝanĝiĝas al la prezidant-elektokampanjo dum Claire havas amaferon kun verkisto kiu verkis biografion de Frank. Por gajni punktojn en la konkurenco kontraŭ la Respublikana Kndidato Conway, Frank ordigas atakon kontraŭ la IKO (Islama Kalifata Organizo, ekvivalenta al ISIS) en Sirio, kiu estas implikita en terorisma atako en Usono. Dume, artikolo estas publikigita akuzante lin de konspiro kontraŭ la antaŭa prezidanto Walker por sukcedi lin. Por eliri el la krizo, Frank deklaras militon kontraŭ IKO.

### La kvina sezono

La unua parto de la kvina sezono traktas la balotkampanjon inter Underwood kaj Conway. Frank provas deturni publikatenton de la enketkomisiono starigita en la Kongreso pri liaj agadoj, kaj antaŭenigas la daŭrantan militon kontraŭ la organizo IKO. Kiam li ekkomprenas ke li perdos la elekton, li uzas retpiraton de la National Security Agency (NSA) por krei "falsan flagon" averton pri atako kontraŭ balotcentroj tra Usono. La averto kondukas al la disrompo de la elektoj en Tenesio kaj Ohio, kaj ne permesas al iu ajn el la kandidatoj akiri plimulton inter la elektantaro. Laŭ la Usona Konstitucio, la decido pri la nomumo de la Prezidanto iras al la Ĉambro de Reprezentantoj, kaj la decido pri la nomumo de la Vicprezidanto iras al la Senato. Claire estas elektita vicprezidanto, kaj estas nomumita portempa prezidanto ĝis la prezidant-elektoj estas deciditaj. Reelektoj kiuj decidos la kampanjon okazas en Tenesio kaj Ohio, likoj koncerne la malbonan humoron de Conway rezultigas lian venkon kaj la venko de Underwood.

En la dua parto de la sezono, la administracio estas alfrontita pri eksponado de la korupto, krimoj kaj manipuladoj de Frank kaj liaj partneroj. Li informas la Kongreson pri sia intenco eksiĝi kaj esti anstataŭigita pere sia vicpresidento, lia edzino, Claire kaj petegas ŝin por doni al li prezidentan pardonon. En la sama tempo, "Granda Purigado" estis farita inter la registaroficistoj kaj homoj en ŝlosilaj postenoj, kiuj estas konuloj de la geedza paro, estis eliminitaj politike kaj fizike.

Kiam Claire estas ĵurkonfirmita kiel prezidanto, ŝi distancigas sin de Frank, ordigas la eliminon de la gvidanto de IKO kaj komencas militkampanjon en Sirio. En la finsceno ankaŭ ŝi rompas la "kvara muron" antaŭ la spektantoj kaj sciigas ke nun estas "ŝia vico".

### La sesa sezono

Roluloj - Aktoroj
-----------------

* **Francis "Frank" J. Underwood** ( Kevin Spacey ) (Sezonoj 1-5): Frank estas polurita kaj sperta suda-usona politikisto kiu ĉesus ĉe neniu rimedo por atingi siajn celojn. Dum la serio li alparolas la spektantojn, klarigas kaj interpretas siajn poziciojn kaj paŝojn kiel parto de rompado de la kvara muro. Lia pozicio en la unua sezono estas la vipo de la demokrata plimulta frakcio en la Usona Ĉambro de Reprezentantoj kaj la membro de la Ĉambro de Reprezentantoj nome de la kvina kongresa distrikto de suda Karolino, en la dua sezono li estas nomumita vicprezidanto de la Usono, ĉe la fino de la dua sezono li estas nomumita prezidanto de Usono kaj tenas la postenon ĝis la kvina sezono.
* **Claire Hale Underwood** ( Robin Wright ): la edzino de Frank. En la unua sezono, ŝi estis la direktoro de neprofitcela organizo kiu reklamas solvojn pri pura akvo. La paro vivas en malferma geedziĝo , kaj la du helpas antaŭeniri la interesojn de unu la alian tra serio de manipuladoj. Ŝi estas la dua sinjorino de Usono en la dua sezono. Nomumita la usona ambasadoro ĉe Unuiĝintaj Nacioj en la tria sezono kaj tio samtempe kiel unua damo de Usono, en la kvara sezono ŝi estas elektita kiel vicprezidanto, ŝi estas nomumita prezidanto de Usono ĉe la fino de la kvina sezono.
* **Douglas "Doug "Stamper** ( Michael Kelly ): la stabestro de Frank, lia lojala asistanto kiu faras la malpuran laboron por Frank. Kiel resaniĝanta alkoholulo, Frank donis al li la taskon kiel duan ŝancon reveni al normala, sen alkohola vivo.
* **Zoe Burns** ( Kate Mara ) (sezonoj 1-2): juniora ĵurnalisto ĉe la gazeto *Washington Herald*. Frank adoptas ŝin kiel sian filinon kaj amantinon, li uzas ŝin por liki informojn. Murdite fare de Frank en sezono 2 post kiam li puŝas ŝin en alvenantan trajnvagonon en la Vaŝingtona Metroo.
* **Linda Vasquez** ( Sakina Jeffrey ) (Sezonoj 1-2): Ĉefo de Kunlaborantaro de la Blanka Domo dum la tempo de prezidanto Garrett Walker.
* **Peter Russo** ( Corey Stoll ) (Sezono 1): juna kongresano de la subŝtato de Pensilvanio. Rousseau estas drogulo kaj alkoholulo kiu provas ĉesi sen sukceso. Post esti kaptita veturanta ebria kun prostituitino, Frank helpas lin eviti proceson kaj punon, kaj tiam utiligas lin kiel peonon por siaj politikaj bezonoj, inkluzive kandidatigo de li por guberniestro de Pensilvanio. Murdite fare de Frank, kiu enscenigas lian morton kiel la sinmortigo pere de karbona monooksida veneniĝo.
* **Garrett Walker** ( Michael Gill ) (Sezonoj 1-2): Prezidanto de Usono elektita en 2012. En amikaj rilatoj kun la multmiliardula, Raymond Tusk, kiu ofte disdonas al li politikajn kaj komercajn konsilojn.
* **Jackie Sharp** ( Molly Parker ) (Sezonoj 2-4): la anstataŭanto de Frank kiel vipo de la Demokrata frakcio. Ŝi estis amiko de lobiisto Rami Denton.
* **Catherine "Kathy" Durant** ( Jane Atkinson ): Demokrata senatano kiu estas nomumita ŝtatsekretario en la administrado de Frank.
* **Raymond Tusk** ( Gerald McCarney ) (Sezonoj 2, 4): miliardula komercisto kiu estis proksima al prezidanto Walker. Posedanto de nuklea reaktoro kaj en rilatoj kun konata ĉina komercisto. La rolulo similas al Elon Musk.
* **Rami Denton** ( Maharshala Ali ): lobiisto kiu laboras en la koridoroj de la usona registaro, estas nomumita stabestro de la Blanka Domo en la administrado de Frank por mallonga periodo.
* **Seth Grayson** ( Derek Cecil ) (sezonoj 2-6): reprezentanto de la Blanka domo.
* **Lucas Goodwin** ( Sebastian Arclos ) (Sezonoj 1-2 kaj 4): raportisto ĉe la *Washington Herald*, kaj proksima amiko de Zoe. Li estas implikita en krimoj fare de Frank kaj post mallibero provas atenci kontraŭ li.
* **Rachel Posner** ( Rachel Brosnan ) (Sezonoj 1-3): prostituitino kiu ĉeestis kun Peter Russo kiam li estis arestita. Provante rekomenci ŝian vivon kun la helpo de Doug trovante novan laboron kaj loĝejon. Ankaŭ ŝi estis murdite por kaŝi politikajn embarasajn sekretojn.
* **Freddie Hayes** ( Reginald A. Cutty ) (Sezonoj 1-3): La posedanto de restoracio kie Frank manĝas. Li konas Frank dum pli ol 20 jaroj. Devis fermis sian komercon por pagi kaŭcion por sia filo, kiu denove iris en malliberejon.
* **Edward Mitcham** ( Nathan Darrow ): la korpogardisto kaj konfidulo de Frank. En sezono 1, kiam Frank estis la vipo de la Demokrata frakcio en la ĉambro de reprezentantoj, Mitcham deĵoris nome de la polico de la Usona Kapitolo, sed post la nomumo de Frank kiel vicprezidanto en sezono 2, Frank sugestas ke Mitcham laboru en la sekreta servo por daŭre esti lia persona korpogardisto. Li mortas en atenco kontraŭ Frank.
* **Tom Hammerschmidt** ( Boris MacGyver ): La redaktisto de la Washington Herald, kiu provas trovi faktajn provaĵojn kontraŭ Frank.
* **Heather Dunbar** ( Elizabeth Marvel ) (sezonoj 2-4): speciala prokuroro de la Jurministerio esploranta Frank kaj la gvidteamon. Kurante kontraŭ Frank en la antaŭbalotoj de la Demokrata Partio por la prezidanteco de Usono.
* **Viktor Petrov** ( Lars Mikkelsen ) (sezonoj 3-6): Prezidanto de Rusio. Similaĵo de Vladimir Putin.
* **Tomaso "Tom" Yates** ( Paul Sparks ) (Sezonoj 3-5): Verkisto kiu skribas biografion de Frank, kaj la amanto de Claire.
* **Leanne Harvey** ( Nev Campbell ) (Sezonoj 4-5): Politika konsultisto.
* **Will Conway** ( Joel Kinnaman ) (Sezono 4-5): Guberniestro de Nov-Jorkio kuranta nome de la Respublikana Partio por la prezidanteco de Usono.
* **Doris Jones** ( Cicely Tyson ) (Sezono 4): Membro de la Reprezentantĉambro de Teksaso.
* **Elizabeth Bale** ( Ellen Burstyn ) (Sezono 4): la patrino de Claire Underwood.
* **Generalo Brookhart** ( Colm Power ) (Sezono 4-5): Kandidato por Vicprezidanto nome de la Respublikana Partio.
* **Mark Asher** ( Campbell Scott ) (sezonoj 5-6): Politika konsultisto kaj pli posta Vicprezidanto de Usono.
* **Jane Davis** ( Patricia Clarkson ) (sezonoj 5-6): Deputito Sub Sekretario de Komerco de Usono.

Referencoj
----------

Eksteraj ligiloj
----------------

* Kategorio House of Cards (usona televida serio) en la Vikimedia Komunejo (Multrimedaj datumoj)

* House of Cards ĉe Netflix
* *House of Cards*  en Interreta filma datumbazo (angle)
* House of Cards ĉe Metacritic
* *House of Cards* ĉe Emmys.Com


|  |  |
| --- | --- |
| Bibliotekoj | * PeEnEo: 809233
* GND: 1081196807
* LCCN: no2014131085
* VIAF: 310728894
 |